
Pravila izpitnega in maturitetnega hišnega reda za čas opravljanja PM 2025 na SŠTD Maribor

IZPITNI IN MATURITETNI HIŠNI RED V ČASU OPRAVLJANJA POKLICNE MATURE (pisni del)

Za čas opravljanja poklicne mature sprejme Šolska maturitetna komisija  Srednje šole za trženje in dizajn Maribor na podlagi 36. člena Pravilnika o poklicni maturi (Ur.l. 42/24) in 6. člena Pravilnika o šol. redu (Ur.l. št, 10/19) prilagojen hišni red. V njem določa zadeve, navedene v nadaljevanju. 
                                                                   1. 
V šolskem poslopju so v času trajanja pisnih izpitov na hodnikih dežurni učitelji.
                                                                  2. 
Prepovedan je nekontroliran vstop neznanih oseb v šolo in vnos nevarnih predmetov, zato je v času pisanja pisnih izpitov možno vstopati v šolo le skozi glavni vhod. 
                                                                 3. 
V šolsko poslopje je dovoljen vstop le dijakom in kandidatom, ki bodo opravljali poklicno maturo (dokazila je dijaška izkaznica oz. drug dokument in seznam dijakov) in delavcem šole. 
                                                               4. 
Šola zagotovi, da se najmanj 12 ur pred pričetkom pisnega izpita pregledajo vsi izpitni prostori in se zaklenejo. Prostore ponovno pregledajo nadzorni učitelji pred pričetkom pisnih izpitov.  Ostali prostori razen sanitarij, so zaklenjeni.
                                                                5. 
Na hodnikih, in v avlah, naj ne bo nepotrebnih predmetov. Zabojniki za smeti naj bodo postavljeni kolikor je mogoče stran od šolskega poslopja. 
                                                                 6. 
Najbolj ogroženi deli šole (računalniške učilnice) naj bodo v času trajanja izpitov ustrezno zaščiteni in varovani.
                                                                 7. 
V času trajanja izpitov je potrebno zagotoviti kontrolo v šolskih poslopjih, kjer potekajo izpiti
                                                               8. 
Dijaki pred prihodom v izpitni prostor odložijo vse osebne predmete, ki jih ne potrebujejo, v za to določen prostor.
                                                               9. 
Med potekom pisnega dela izpita dijakom ni dovoljeno zapuščati šolskih prostorov.
                                                           10.
Dijaki morajo upoštevati izpitni red.

                                                                                       Predsednica ŠMK za  poklicno maturo:
                                                                                              Tanja Lakoše, univ.dipl.ekon,       

